Թանգարանի հավաքածուի կազմավորումը սկսվել է 1930-ական թթ. վերջերին ազգագրագետ-բանահավաք Հաբեթնակ Բաբայանի գլխավորած մի խումբ նվիրյալների կողմից: Աշխատանքներն ընթացել են հայ կերպարվեստի ականավոր դեմքերի` Մարտիրոս Սարյանի, Հակոբ Կոջոյանի, Գաբրիել Գյուրջյանի անմիջական օգնությամբ և խորհուրդներով: Նրանք հավաքչական հսկայական աշխատանք են կատարել` հարստացնելով հավաքածուն ժողովրդական արվեստի եզակի նմուշներով: Նրանց ջանքերով հիմնադրվել է ժողովրդական ստեղծագործության տունը, որի հիմքի վրա էլ հետագայում` 1978 թվականին, բացվել է Հայաստանի ժողովրդական արվեստի պետական թանգարանը: